شەفەق نیوز/ شەش هووکار ئەرا ئەوەگ چای نەێدە منداڵەگەد: 
  
تکایە تەقەلا بیە وەلایەن کەم تا  تەمەن ٦ ساڵ چای نەێدە  منداڵەگەد، و ئەگەر دۊیای ئەو تەمەنە و وەرجە ئەو تەمەنە چای وەپی داێ بیلا کاڵ بوود و شەکرەگەی فرە  کەم بوود یا هەر لەناوی نەود، ئەراچە؟
دکتۆر بەختیار کەماڵ تاڵەبانی جواو ئی پرسیارەی دەێد و ئۊیشێد:
۱- لەوەر ئەوەگ چای بڕ فرەیگ کافایین هاناوی، ک  بوودە مدووی بەرزبۊین فشار خۊین و دروس کردن دودڵی ، دڵەڕاوک و چالاک بۊین مناڵەگە لەوەرئەوە گرفت ئەرا خەوی و مناڵەگە دروس کەێد.
۲- هەر جۊر ئەوە چۊین لە گەورە کاریگەری دیرێد و سەر ژان دروس کەێد ئەگەر رووژیگ نەتۊنێد بنووشیدەی، ئەوە لە مناڵیش دۊیای هووکارەبۊینی ئەگەر رووژیگ نووشی نەکەێد ئەوە تۊش سەرژانە و تۊرەبۊین تیەێد.
۳-ئەگەر لە جیای کووپیگ چای کوپیگ شیر وەپی بیریەێد، ئەوە وزەی فرەتر و تەندرووستر ئەوەخشێد وە مناڵەگە چۊنکه گەیەی مناڵ بۊچگە، لەوەر ئەوە لەوانەگ وە خاسی بڕ فرەیگ لە  گەیەی داگیر بکەێد و نەێلێد شۊن خوەراک سوودبەخشتر بوودەو.
٤- چۊنکە مناڵ بڕیگ فرە شەکەر کەێدە چایەگەی لەوەر ئەوە زەرەرد فرەیگ وە دگانەیلی رەسنێد.
٥- چۊنکە چای جۊر دەرمان میزوەپیکەر کار کەێد، لەوەر ئەوە بوودە مدووی وەفیڕۆدان بڕ فرەیگ لە کالسیۆم لە.
٦-فرەجار گرفت گەیە جۊر دڵەکزە ئەرا منداڵ درووس کەێد.
٧- بڕیگ لە  سەرچەوەیل ئۊشن ک چای بوودە هووکار کەمتر هەڵمژین ماددەی ئاسن لە ڕیخەلو دۊیایی بوودە هووکار کەمخۊنی باوجی بڕیگ سەرچەوە ئەوە رەد کەن ک هۊیچ  پەیوەنییگ وەئەوەو بیاشتوود، لەوانەگ زیاتر لەوەر کەم خواردن خوەراکەیل سوودبەخشەو بوود لە ئەنجام فرە نوشین چایی.
